《怀碧虚观寄止庵萧炼师五首 其五》
明代·孙蕡

前生本是临皋鹤，长占烟霞物外交。几向沧洲乘野艇，更依蓬岛结书巢。

千年果熟云明树，五粒松寒露滴梢。为报罗浮萧羽士，好开萝径碧山凹。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。